fi es fr en jbo ru en es de nl fi en fi en fi fi fi fi fi fi fi fi fi fi fi fi fi fi fi en en en fi fi da fi fi fi fi en fi fi fi fi en en nl de en fi en fi fi fr de en en en en en de fr fr fr id fr fr de nl nl pl nl nl de ro ro fr ro nl de fi fi fi fi fi en en en fa en en
Kadotettu koodi | Viikon viesti
Tulevien viikkojen artikkelit perustuvat kaikille tarkoitettuun, kuvitettuun, kahvipöytäkirjan luonnostelmaan, jonka teemana on kuinka Raamattu on muokannut lukemattomia länsimaisen elämämme alueita.
Kyseessä on projekti, jota työstän yhdessä intialaisen filosofin ja puhujan, Vishal Mangalwadin, kanssa. Hän on myös kirjoittanut teoksen Kirja, joka muutti maailmasi. Otamme mielellämme vastaan palautetta ja ehdotuksia yrittäessämme saavuttaa Raamatun suhteen lukutaidottomia lukijoita.
Raamattu on avainkirja Euroopan tarinalle. Meidän kahvipöytäkirjamme pyrkii edistämään tietoisuutta tämän kirjan vaikutuksen keskeisyydestä länsimaiseen elämäntapaan ja ajattelutapaan.
Joten aloitetaan tässä kirjan esipuheesta:
Yritys ymmärtää länsimaista kulttuuria tuntematta Raamattua on kuin katsoisi kolmiuloitteista elokuvaa ilman erityislaseja.
Lukutaidottomuus Raamatun suhteen murentaa meidän länsimaista kulttuuriperintöämme. Sukupolvi, joka ei tunne Raamatun teemoja eikä tarinoita on kadottanut koodin monen kirjallisen, musikaalisen, visuaalisen ja dramaattisen teoksen, kuten esimerkiksi Shakespearen, Bachin, Rembrandtin ja Danten, ymmärtämiselle.
Tai vaikkapa myös Dan Brownin, U2:n, Hollywoodin ja Jesus Christ Superstarin ymmärtämiselle. Sillä monet 1900-luvun runot, kirjalliset teokset ja elokuvat olettivat ihmisillä olevan nyt kadonnutta Raamatun lukukykyä.
Tämä kirja näyttää, kuinka Raamattu on muokannut taidettamme ja musiikkiamme, kieltämme ja kirjallisuuttamme, politiikkaamme ja demokratiaamme, moraalisuuttamme ja etiikkaamme, lakiamme ja oikeuslaitostamme, avioliittojamme ja perheitämme, yrityselämäämme ja talouselämäämme, käsityksiämme ihmisarvosta ja tasa-arvoisuudesta, ymmärrystämme ajasta ja historiasta – jopa tiedettämme ja teknologiaamme – paljon enemmän kuin mikä tahansa muu vaikuttaja.
Silti on erikoista, kuinka Raamattu loistaa poissaolollaan oppisuunnitelmista ja julkisista instituutioista.
Emme tarvitse “uskoa” huomataksemme tämän kirjan ainutlaatuisuuden. Mikään toinen kirja ei ole ollut yhtä laajasti julkaistu eikä käännetty niin monille kielille. Se on historian rakastetuin ja vihatuin kirja, siteeratuin ja kritisoiduin kirja, salakuljetetuin ja tuhotuin kirja.
Raamatun olemassaolo on sekin ainutlaatuinen. Se on kannettava kuudenkymmenenkuuden kirjan kirjasto (biblia), joka on koottu ilman toimittajaa ja johon sisältyy yli neljänkymmenen kirjoittajan työ ainakin viidenkymmenen sukupolven ajalta kolmella mantereella ja kolmella kielellä. Heidän yhdistetty työnsä tarjoaa huomattavan harmonisia vastauksia elämän syvimmille kysymyksille: Kuka Jumala on? Keitä me olemme? Mistä me tulemme? Minne olemme menossa? Kuinka meidän tulisi elää elämämme?
Raamattu on ollut inspiraation ja lohdutuksen lähde miljoonille ihmisille maailmanlaajuisesti ja vielä useammille vuosisatojen halki. Ikävä kyllä, sitä on myös käytetty väärin sotien, vainojen ja epäoikeudenmukaisuuden lietsomiseksi. Valta ja vauraus, muukalaisviha ja rasismi ovat aivan liian usein hukuttaneet sen perussanoman rakkaudesta ja hyväksynnästä, anteeksiannosta ja sovinnosta, tasa-arvosta ja ihmisarvosta, veljeydestä ja vieraanvaraisuudesta, armollisuudesta ja myötätunnosta, rauhasta ja vapaudesta.
Historiassa ja myös nyt. Sillä näemme jälleen uskonnollista nationalismia, jota käytetään ”toisen” pois sulkemiseksi. Samalla tämän perinnön menetys tarkoittaa, ettemme enää tunne omaa kulttuuriamme ja että tulemme epävarmoiksi toisten kulttuurien suhteen.
Toivomme, että nämä sivut auttavat sinua, lukijaa, löytämään uudelleen tämän huomattavan raamatullisen kulttuuriperinnön.
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
Mikä oli taiteemme ja musiikimme innoittaja?
Schuman Centre for Europe Studies
Viikon viesti on aloite
The Schuman Centre for European Studies
Viikoittaiset sanat ovat Jeff Fountainin henkilökohtaisia heijastuksia eivätkä välttämättä ilmaise YWAM: n virallista asemaa.
Ne voidaan toistaa asianmukaisella tunnustuksella.
Sign up for Weekly Word
Inscrivez vous pour Pensee de la Semaine
Aanmelden voor Weekly Word
Înscrieți-vă pentru cuvântul săptămânal
Adresa de email *
Preferred Language English Russian Ukrainian